- Գիտե՞ս, կյանքը վերելքների համախումբ է. եթե պարբերաբար չես բարձրանում, ուրեմն չես ապրում, այլ՝ գոյություն ես քարշ տալիս: Այդ վերելքների ժամանակ աչքեր ամենևին պետք չեն, հոգևոր և ֆիզիկական մագլցման կարողություններն են անհրաժեշտ և բավարար պայմանները: Կարողացա, քանի որ քեզ պես ես էլ երազանք ունեի, որին որպես նպատակ մոտեցա և ձգտեցի հասնել դրան: Հավատն ու համարձակությունն են իմ հաջողությունների հիմքում ընկած, որոնք անհնար թվացող բանը կարող են դարձնել հնարավոր յուրաքանչյուրի համար: Առաջին՝ հավատն առ մարդկային հնարավորությունները, երկրորդ՝ սեփական ներքին կապանքները հաղթահարելու՝ հավատալու և հավատացածն իրագործելու համարձակությունը: